text: قصص جرائم القتل الغامضة
text: #000001
text: مستحيل تصدق كيف انحلت القضية بعد 65 سنة(قضايا تم حلها)
text: #000002
text: سكطعش10 ديسمبر، 2021قضايا تم حلها
text: #000003
text: في 2/1/1956 Great Falls, Montana الصديقين او الحبيبين باتريشا الي عمرها 16 سنة و لويد الي كان عمره 18 سنة، طلعوا مشوار مع بعض في صباح هاد اليوم، وللأسف صار الليل وصار الوقت الي المفروض كل شخص منهن يرجع على بيته بس ما حدا رجع لا باتريشا ولا لويد!
text: #000005
text: في وقتها باتريشا كانت طالب في المدرسة وتعرفت على لويد قبل شهر من الحادثة هي في عرس وشخص من اقرابئها، ومن وقتها صاروا مغرمين ببعض، الجماعة حبوا بعض حب من أول نظرة، اخر مرة الناس شافوهن عايشين كانت في نفس اليوم الي اختفوا فيه الساعة 9 المسا وقتها كانوا طالعين من مطعم في منطقة غريت فالز وبعد ما طلعوا من المطعم اتجهوا على منطقة اسمها ممر العاشقين موجود كان قريب من حديقة اسمها وادروزث ومن وقتها مارجعوا
text: #000007
text: في هاد الوقت اهلها كانوا مفكرين انها هربت هيك هربة صغيرة ورح ترجع، لانو اختها الي اكبر منها لما كانت في نفس عمرها كمان هربت ورجعت فكانوا مفكرين انها عم تقلد اختها وانو رح ترجع لحالها وكانو بيعرفوا انها مع لويد
text: #000008
text: اما لويد فكان وقتها طيار عسكري يعني بيسوق طيارات عسكرية، وكان معروف انه مطيع لبتريشا كتير يعني اذا قالتله خلينا نرجع عالبيت رح يرجع، وهاد الشي الي خلا الاهل يخافوا، لانو باتريشا كان عندها دوام بالمدرسة تانية يوم وهي بتحب الدراسة كتير وعندها طموحات كتير بانها تتخرج من الثانوية وتدخل جامعة والخخخ... لذلك لما اجا تاني يوم وباتريشا ما راحت عالمدرسة وقتها عرفوا الاهل انو في شي موطبيعي بالقصة
text: #000009
text: في نفس الليلة كان في ممجموعة اشخاص ما شيين بالمنطقة وشافوا شخص مستلقي على الارض جنب الشجرة وتحت سيارته، ولما قربوا عليه لحتى يشوفوه اكتشفوا انو مييت
text: #000010
text: تاني يوم يعني في تاريخ 3/1 كان في 3 اولاد عم يتمشوا في منطقة غريت فالز وشافوا بالصدفة بقايا جسم لويد، كان جسمه نصه تحت السيارة ونصه التاني برا، وكانت ايديه مربوطة بحزامه لورا ضهره ومضروب رصاصة في جمجمته ولما اخدوا جثته للاطباء فعلاً تاكدوا انو مات بسبب طلق ناري وكمان قالوا انو على الاغلب لويد بقي عايش لبعد كم ساعة من الضربة ومامات فوراً وللاسف الشرطة حاولت كتير انها تدور على الطلقة الي انضرب فيها لحتى يقدروا يحددوا السلاح الي طلعت منه وكذا ولكن ما كان في أي اثر
text: #000011
text: وبعد يومين في تاريخ5/1 تم العثور على بقايا جثة باتريشا في وادي صخري بيبعد حوالي 12 كيلو متر عن المكان الي كانت موجودة فيه جثة لويد
text: #000012
text: باتريشا كانت موجودة على جسر ارتفاعه 20 قدم عن طريق عام، هلا الشرطة بتعرف انو التنين كانوا مع بعض، ومافي ولا احتمال انهن يكونو افترقوا لحالن وكل واحد راح على المنطقة ومات، واضح انو الشخص الي قتلن هو الشخص الي حط جثثهن في اماكن متفرقة
text: #000013
text: لذلك الشرطة عم تحاول تبحث عن دافع للجريمة هي اول شي خطر على بالهن هو السرقة بس استبعدوا هي الفكرة لانو في سيارة لويد كان فيه كاميرا، والكاميرا بهداك الوقت غالية كتير ونادرة لو كان الغرض السرقة كان الحرامي سرق الكاميرا، او حتى مصاري لانو كمان كان في مصاري في محفظة لويد لو كان المجرم حرامي وعمل جريمته منشان يسرق كان اخد الاغراض
text: #000014
text: وفي نفس اليوم الشرطة وصلت لشخص مشتبه فيه ممكن يكون اله علاقة بالجريمة، هاد الشخص كمان طيار كان بيتشغل مع لويد، وما تم الافصاح عن معلومات الشخص هاد، والشك بالشخص هاد اجا بناء على قصة حكتها أم باتريشا، أم باتريشا قالت للشرطة انو قبل كم يوم من الحادثة لويد كان مزعوج كتير ومدايق، ولما سألته ام بتريشا عن السبب، قاللها انو في مشكلة بينه وبين شخص بيشتغل معه، لذلك شكوا فيه انو ممكن يكون حقد عليه بعد المشكلة هي ولكن تبين انو ما دخله
text: #000016
text: والقضية صارت كولد وما حدا قادر يحلها، ومضي الوقت ووصلنا لسنة 1989المحققين قرروا انهن يبحثوا عن الرصاصة الي انقتل فيها لويد بقلب الشجرة، لانو متل ما قلتلكن بالبداية بالوقت الي كانوا عم يحققوا فيه بالجريمة ما شافوا الرصاصة، ووجود الرصاصة عندهن رح يساعدهن كتير بحل القضية واحتمال كتير كبير يوصلوا للقاتل من خلال الرصاصة بس
text: #000017
text: شاهد ايضاً: جريمة هزت ايس لاند ( اامن دولة في العالم)
text: #000018
text: والشجرة كانت كبيرة كتير طولها 80 قدم وقطرها 3 قدم، حاولوا من قبل يعملو صورة اكس راي للشجرة بس فشلوا وهلا بعد 33 سنة قررا يرجعوا يبحثوا بالشجرة شافوا الفتحة الي دخلت منها الرصاصة عالشجرة بس ما استفادوا شي وما قدروا يعرفوا لمين تابعة الرصاصة
text: #000019
text: والشرطة مستمرين بالتحقيق بدون توقف، وحققوا مع أكتر من 35 شخص ممكن يكون مشتبه فيهن بالقصة وواحد من هالاشخاص كان اسمه ادوارد واين، ادوارد هاد كان مسجون بتهمة السطو المسلح وهرب من السجن سنة 1955 وبعدين رجع هرب وصار يسرق محلات وكازيات وحتى انهم في سنة 1961 حطوا في قائمة الموست وانتد وقدروا يمكسوه في سنة 1962 وتم اطلاق صراحه بعد 6 سنين ورجع انمسك في سنة 2009 بتهمة قتل 4 اشخاص كلهن كانت اعمارهن بين 18و20 وقتها انحكم مؤبد ومات بالسجن بعد سنة تقربياً لانو صار عمرو مليون سنة كان كبير كتير بالعمر يعني ومات موتة طبيعية
text: #000020
text: السبب الي خلا الشرطة تشك فيه انو هاد الشخص كان يستهدف المرتبطين وتحديداً في منطقة جسر العشاق ال راحو عليها اخر مرة باتريشا ولويد وكمان كان فيه مشتبه فيه تاني اسمه جيمس، وجيمس كان مجرم خطير معروف بالاعتادئات والقتل بس مع ذلك ما في دليل ضد اي شخص
text: #000021
text: وماحدا قدر يحل القضية والموضوع شبه انتسى لحد سنة 2021 وقتها في محقق جديد اسمه جون كادنر استلم القضية، ولما استملها من الشرطة شرحولوا عنها واعطوه كل تفاصيل القصة وحكوله انو في سنة 2001 انعمل تحليل دي ان اي لعينة اخدوها من جسم باتريشا بس لما فحصوها ما طلعت تابعة لبتريشا ولا حتى ل لويد وما كان في اي شخص مسجل السجلات بنفس الدي ان اي
text: #000022
text: في سنة 2019 حاول هاد المحقق انو يعمل اعادة بناء للعينة باستخدم تقنية اسمها bode لانو العينة تلفت بسبب انو صارلها اكتر من 50 سنة، وطبعاً حاول يقارنها بسجلات ال دي ان اي الي موجودة عندهن وما شاف اي شي لذلك قرر يعمل شي مختلف
text: #000024
text: اذا بتتزكروا هيك قبل كم سنة يعني 2018 او 19 بالفترة هي طلع هبة فحوصات ال دي ان اي حتى انو تلت رباع اليوتيوبرز يعملوا عنها فيديوهات انو في شركات خاصة بتاخد الدي ان اي تبعك وبتجلبك شجرة عيلتك الكاملة او بتجبلك الاشخاص الي عندهن نفس الدي ان اي
text: #000025
text: وفعلاً وقتها حط الدي ان اي بالمنصات هي وطلع في 3 اشخاص موجودين بالمنصات هي بنفس الدي ان اي، وقتها تواصلوا مع الاشخاص هدول وعائلاتهن وعملوا تحاليل والخخ ومن خلال الموضوع هاد قدروا يوصلوا لشخص اسمه كينث جولد
text: #000026
text: من الطبيعي هلا انو الشرطة تروح لهاد الشخص ويعملوله تحاليل لحتى يتاكدوا انو هو الشخص هاد فعلاً ومافي غلط، وللأسف اكتشوفا انو كينث مات في سنة 2007 وجثته انحرقت الحل الوحيد حالياً انو يوصلوا لولادو لانو اولاده رح يكون الدي ان اي تبعن رح يكون مطابق اكيد فأذا كان الدي ان اي تبع اولاد كينث هو نفس ال دي ان اي الي عندن رح يتاكدوا انو هو الفاعل
text: #000028
text: وبحسب كلام المحققين انهن كانوا خايفين من الموضوع هاد كانو خايفين يروحو لعند اولاده ويقولولن انو ابوكن الميت ممكن يكون مجرم وبدنا تحاليل وكذا كانوا خايفين انو تكون ردة فعلهن سيئة بس لحسن الحظ كانوا متعاونين واعطوهن عينات دي ان اي وحللوها
text: #000029
text: والنتيجة طلعت مطابقة مية بالميةيعني المجرم هو كينث جولد، ليش قتلهن وشلون قتلنه للأسف مارح نعرف طول عمرنا لانو مات ولكن كان الامر جيد ومفرح بالنسبة للشرطة انهن قدروا يحلوا القضية وحتى انهن اتصلوا باهلي باتريشا ولويد وخبروهن بالقصة كلها وقالولن صح انتظرتو 65 سنة بس بالاخير عرفتوا الحقيقة
text: #000030
text: ولحتى يتاكدوا الشرطة كمان من انو فعلاً كينث هو الفاعل بحثوا بتاريخه وعرفوا انو كان ساكن في منطقة قريبة على بيت باتريشا وكان موجود وقتها، وهاد دليل بيدعم القضية، اتوقع القضية مو محجتاجة دليل تاني لانو الدي ان اي كافي بس انو حبوا يتاكدوا من وجودوا بالمنطقة وقت الحادثة وتبين انو قعلاً كان ساكن بالمنطقة وقتها
text: #000032
text: $4.000.000 هي تكلفة التحقيق في هذه الجريمة!
text: #000035
text: اترك ردّاًإلغاء الرد
text: #000036